

**Eelarve- ja arengukomisjoni koosolek**

**Protokoll**

Tallinn , Omavalitsusmaja Sirge tn 2, 27. oktoober 2016.a.

Algus kell 9.00

Lõpp kell 10.55

Osalejad: vastavalt registreerimislehele

**PÄEVAKORD**

1. **HOL 2016. aasta eelarve III kvartali täitmine**

Ettekandjad Jaan Alver ja Vello Tamm

1. **Harjumaa Omavalitsuste Liidu 2016. aasta lisaeelarve eelnõu**

Ettekandjad Jaan Alver, Vello Tamm ja Vambo Kaal

1. **HOL 2017.aasta eelarve koostamise põhimõtetest**

Ettekandjad Jaan Alver, Vello Tamm ja Vambo Kaal

1. **Seisukoha kujundamine teede omandisuhete tulevikustsenaariumitest**

Ettekandjad Jaan Alver, Vello Tamm ja Vambo Kaal

1. **Järgmise koosoleku toimumisest**

Ettekandjad Jaan Alver

1. **Kohal algatatud teemad**

Päevakord kinnitatakse esitatud kujul.

Kõik poolt, vastu ja erapooletuid ei ole

**Päevakorrapunkt 1.**

**HOL 2016. aasta eelarve III kvartali täitmine**

Ettekandjad Jaan Alver, Vello Tamm ja Vambo Kaal

Vello Tamm teeb ülevaate eelarve täimisest.

Põhiprobleem Magdaleena 4 müügiga seonduv juriidiline teenus ja kinnistu haldamine, mida ei olnud eelarvesse planeeritud. Vahendid laekuvad tagasi HOLile pärast kinnitu müüki.

Teise tegevusena oli vaja Omavalitsusmajas soetada uus server, kuna omavalitsused on suurendanud oma salvestuste mahtu ja uue soetamine maja rentnike kasutuses olevaks võrguks oli möödapääsmatu, samuti uue wifi paigaldus. Viimased tegevused on tehtud arenduse vahenditest ja need on vaja tõsta maja eelarve reale. Täiendavaid vahendeid ei ole selleks vaja.

Arutelu.

**Protokolliline otsus:** Informatsioon võetud teadmiseks

Eelarve distsipliinist on kinni peetud, kinnitada eelarve täitmine

Kõik poolt, vastu ja erapooletuid ei ole

**Päevakorrapunkt 2**

**Harjumaa Omavalitsuste Liidu 2016. aasta lisaeelarve eelnõu**

Ettekandjad Jaan Alver, Vambo Kaal ja Vello Tamm

Lisaeelarve tutvustus, mis lähtub eelmise päevakorrapunktis käsitletud teemadest. Magdaleena 4 kinnistuga setud kulutused katta reservist.

Arutelu

**Protokolliline otsus:** Informatsioon võetud teadmiseks

Lisaeelarve suunata HOL Juhatuse koosolekule suunamiseks volikogusse. Teha ettepanek viia läbi Volikogu koosolekul ühel koosolekul kaks lugemist, kuna asjad on selged ei vaja pikemat arutelu.

Ettepanek vaadata läbi lisaeelarvete menetlemise kord ja bürokraatia vältimiseks võimaldada lisaeelarve vastuvõtmine ühe lugemisega. Kui volikogu soovib, võib alati katkestada ja viia teisele lugemisele aga see ei peaks olema reegel.

Kõik poolt, vastu ja erapooletuid ei ole

**Päevakorrapunkt 3**

**HOL 2017.aasta eelarve koostamise põhimõtetest**

Ettekandjad Jaan Alver, Vello Tamm ja Vambo Kaal

Järgmisel aastal on mitmed ühekordsed olulised üritused:

HOL 25 juubeli üritustega Viru keskuses koos esinejatega 10 000 eurot,

Raamatu „Harjumaa linnulennult“ lisanduvad kulud kinkeraamatutena 100tk a`20€ kokku 2000€.

Üleriigilise omavalitsuspäeva tähistamisega 29. septembril ERMis lisakulud (HOL panus+ Eesti KOV juhtide raamat ) 2000€

Noorte Laulu- ja tantsupeoga seonduvad täiendavad kulud, kuna Laulupeo SA ei maksa sellel aastal ruumide üüri ca´3000€

Alates 1. jaanuarist Hakkab korraldama ka Harjumaa õpilasüritusi ja aineolümpiaade, tuleb tööle võtta haridusspetsialist, kelle töötasufond on 20 000€.

Harju Maavalitsus taotleb Soome Vabariigi 100 ja Eesti 100 ürituse „ Minu Eesti 100 aasta pärast“ korraldamiseks HOL-ist 5200€.

Kõiki neid muutusid ei ole võimalik katta seniste liikmemaksudega ja seniste laekumistega. Kas 2017. aasta eelarve teha ülekuluga ja selleks kasutada reservi vahendeid? Viimased kaks-kolm aastat on HOL eelarve olnud tasakaalus. Varasematel aastatel kasutati kogu aeg kinnistult saadud summasid täiendava katteallikana.

**Protokolliline otsus:** Informatsioon võetud teadmiseks

Täiendavate vahendite kohta eraldi tabel ja seda arutada koos 2017. aasta eelarve eelnõuga komisjoni järgmisel istungil. HOL bürool ette valmistada eelarve eelnõu arvestades täiendavate summade vajamist ja võimalusel täpsustada kuluartikleid.

Kõik poolt, vastu ja erapooletuid ei ole

**Päevakorrapunkt 4**

**Seisukoha kujundamine teede omandisuhete tulevikustsenaariumitest**

Ettekandjad Jaan Alver, Vello Tamm ja Vambo Kaal

Materjalid saabusid väga värsked ja raske on seisukohti täpselt paika panna.

Eelistada tuleks praegust olukorda ja teehoolduse summad peaksid olema kilomeetri kohta omavalitsustel ja riigil samad.

Teema tuleb ka juhatuse ja volikogu päevakorda.

**Protokolliline otsus:** Informatsioon võetud teadmiseks

Kõik poolt, vastu ja erapooletuid ei ole

**Päevakorrapunkt 5**

**Järgmise koosoleku toimumisest**

Arutelu.

**Protokolliline otsus:** Informatsioon võetud teadmiseks

Järgmine Eelarve- aja majanduskomisjoni koosolek kutsuda 1.detsembril 2016 algusega kell 9.00 Omavalitsusmajas

Kõik poolt, vastu ja erapooletuid ei ole

**Päevakorrapunkt 6**

**Kohalalgatatud teemad**

Fotopanga kasutamise võimalused seoses raamatu fotodega. Kas nende eest tuleb edaspidi uuesti maksta.

**Protokolliline otsus:** Informatsioon võetud teadmiseks

Tegevdirektoril selgitada välja tekkiva fotopanga täpsed tingimused.

Kõik poolt, vastu ja erapooletuid ei ole

/allkirjastatud digitaalselt/

Jaan Alver Vambo Kaal

Komisjoni esimees Protokollija